ПОКАНА
ЗА СВИКВАНЕ НА ОБЩО СЪБРАНИЕ НА
СДРУЖЕНИЕ „БЪЛГАРСКО ОРТОДОНТСКО АЛАЙНЕР ОБЩЕСТВО“

В изпълнение на решение от 13.10.2026 г. на Управителния съвет на юридическото лице с нестопанска цел Сдружение „Българско ортодонтско алайнер общество“, със седалище и адрес на управление: гр. София, 1407, ж.к. „Лозенец“, бул. „Джеймс Баучер“, блок 122, на основание чл. 26 от Закона за юридическите лица с нестопанска цел (ЗЮЛНЦ) и чл. 18 и чл. 19, ал. 1 от Устава на Сдружението, Управителният съвет свиква Общо събрание на 28.11.2026 г. от 13:00 часа в хотел East Plaza, гр. София, при следния
ДНЕВЕН РЕД:
Приемане на годишния финансов отчет на Сдружението.
Обсъждане и приемане на промени в Устава на Сдружението.
Разни.
При липса на кворум, на основание чл. 27 от ЗЮЛНЦ и чл. 22 от Устава на Сдружението, Общото събрание ще се проведе същия ден, в 14:00 часа, на същото място и при същия дневен ред, независимо от броя на явилите се членове, доколкото това съответства на действащия Устав.
Материалите по дневния ред ще бъдат изпратени предварително по електронната поща и ще бъдат на разположение на членовете на Сдружението на адреса на управление. Настоящата покана се обявява и поставя по реда и в сроковете, предвидени в ЗЮЛНЦ и Устава.

С уважение,
Д-р Ива Джорова, дм
Председател на Управителния съвет на
Сдружение „Българско ортодонтско алайнер общество“
Дата на поканата: 29.10.2026 г.




